રિયાને એકમાત્ર શોખ હતો ડાન્સનો. માસીના અનુરોધથી એ ડાન્સ કલાસીસ પણ શરુ થઇ ગયા હતા. રોજના બે કલાક સતત પરસેવો પાડવાથી, મનગમતી પ્રવૃત્તિ મળવાથી ઉર્જાને વ્યક્ત થવાનું કોઈક માધ્યમ મળ્યું હોય તેમ રિયા પ્રમાણમાં શાંત પડી ગઈ હતી. ભાગ્યે જ બોલતી. કદાચ રોમા ઘરમાં ન હોવાથી કે પછી બોર્ડીંગ સ્કુલના બનાવે એની માનસિકતા પર ભારે અસર છોડી હતી. બાલ્યાવસ્થા પાછળ છૂટી રહી હતી અને કિશોરાવસ્થા શરુ થઇ ચૂકી હતી.